31994R0761
L 090/7
JURNALUL OFÍCIAL AL UNIUNII EUROPENE
REGULAMENTUL (CE) NR. 761/94 AL COMISIEI
din 6 aprilie 1994
de modificare a Regulamentului (CEE) nr. 1956/88 al Consiliului privind stabilirea normelor de aplicare a programului comun de inspecție și de supraveghere internațională adoptat de Organizația de Pescuit a Atlanticului de Nord-Vest
COMISIA COMUNITĂȚILOR EUROPENE,
având în vedere Tratatul de instituire de Comunității Europene,
având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune de pescuit, în special articolul 5 (1),
întrucât Regulamentul (CEE) nr. 1956/88 (2) al Consiliului, astfel cum a fost modificat prin Regulamentul (CEE) nr. 436/92 (3), pune în aplicare programul comun de inspecție și de supraveghere internațională adoptat de Comisia de pescuit a Organizației de Pescuit a Atlanticului de Nord-Vest (NAFO) la 10 februarie 1988;
întrucât Comisia de pescuit a NAFO adoptă, la 10 septembrie 1993, o propunere privind modificarea acestui program;
întrucât, conform art. XI din convenția NAFO, propunerea va deveni executorie pentru părțile contractante începând cu data de 16 decembrie 1993, dacă nu există obiecții din partea lor;
întrucât programul modificat este acceptabil pentru Comunitate;
întrucât măsurile prevăzute de prezentul regulament sunt conforme cu avizul comitetului de administrare a sectorului de pescuit și de acvacultură,
ADOPTĂ PREZENTUL REGULAMENT:
Articolul 1
Punctul 5 litera (ii) din anexa la Regulamentul (CEE) nr. 1956/88 se modifică după cum urmează:
1.
Se adaugă paragraful următor:
„Atunci când o navă de inspecție semnalează că o echipă de inspecție se pregătește să urce la bordul unei nave de pescuit care este pe punctul de a ridica plasele sau care a efectuat deja această operațiune, căpitanul navei de pescuit urmărește ca aceste plase să nu fie ridicate la bord decât după trecerea a treizeci de minute de la recepționarea semnalului.”
2.
La ultimul rând, termenii:
„În ambele cazuri” se înlocuiesc cu termenii: „În toate cazurile”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 aprilie 1994.